Camilla Strøm Henriksen

Camilla Strøm Henriksen (født 9. januar 1968 i Oslo) er en norsk skuespiller og regissør.

Hun filmdebuterte i En håndfull tid (1989). Hun har også spilt i filmer som Telegrafisten (1993) og Secondløitnanten (1993) og TV-serier som Fortuna (1993), I de beste familier (1994) og Venner og fiender (1998–1999). Hun ble nominert til Amandaprisen 1998 i klassen beste kvinnelige skuespiller for sin rolle i filmen Weekend fra 1998.

Hun er utdannet regissør ved London Film School i 2004 og har siden hatt regi på TV-seriene Hotel Cæsar og Hvaler (2010). Hennes første spillefilm som regissør var dramafilmen Føniks fra 2018 hvor hun også skrev manus. Filmen vant en pris under Amandaprisen 2019; beste kvinnelige birolle til Maria Bonnevie, og var også nominert i to kategorier til Kanonprisen 2018.

Filmografi

Regissør 
 2018 - Føniks (langfilm)
 2010 – Hvaler (TV-serie)
 2005 – 2014 Hotel Cæsar (TV-serie)
 2004 - Night Call (kortfilm)
 2002 - Lace (kortfilm)

Skuespiller 
 2000 – Det grovmaskede nettet (TV-serie)
 1998 – 1999 – Venner og fiender(TV-serie)
 1998 – Nini (TV-serie)
 1998 – Weekend (spillefilm)
 1994 – Drømspel (spillefilm)
 1994 – I de beste familier(TV-serie)
 1993 – Fortuna (TV-serie)
 1995 – Hører du ikke hva jeg sier (spillefilm)
 1993 – Telegrafisten (spillefilm)
 1993 – Secondløitnanten (spillefilm)
 1989 – En håndfull tid (spillefilm)

Familie 
Hun er datter av dukkespiller Elisabeth Strøm Henriksen, niese av dukkespiller Birgit Strøm og datterdatter av dukkespiller Julian Strøm.

Referanser

Eksterne lenker  
 

Norske skuespillere
Norske regissører
Amanda for beste kvinnelige hovedrolle